Ārgaila un Bjūta

Ārgaila un Bjūta (angļu: Argyll and Bute, skotu: Argyll an Buit, skotu gēlu: Earra-Ghaidheal agus Bòd) ir pirmās pakāpes administratīvā iedalījuma vienība (pašvaldības apgabals) Skotijā, Apvienotajā Karalistē. Atrodas Skotijas vidusdaļā, robežojas ziemeļos ar Hailendu, austrumos — ar Pērtu un Kinrosu, Stērlingu un Rietumdanbārtonšīru, bet dienvidos Fērtofklaida šaurums to šķir no Inverklaidas un Ziemeļēršīras. Apgabals iekļauj Iekšējo Hebridu salu arhipelāga dienvidu daļu; lielākās salas ir Malla, Aileja un Džūra. Apgabala administratīvais centrs ir Lohgilpheda (2 280 iedzīvotāji), bet lielākā pilsēta — Helensboro (13 230). Citas lielākās apdzīvotās vietas ir Obana (8 140) un Danūna (7 660). Vēsture Vēsturiski Ārgailas un Bjūtas apgabala teritorija ietilpusi Ārgailas un Bjūtas grāfistēs. 1975. gada administratīvajā reformā Stratklaidas reģionā tika izveidots Ārgailas un Bjūtas distrikts, kas iekļāva lielāko daļu no bijušās Ārgailas grāfistes un Bjūtas salu no bijušās Bjūtas grāfistes. Tagadējās robežās pašvaldības apgabals izveidots 1996. gada 1. aprīlī, Ārgailas un Bjūtas distriktam pievienojot Helensboro pilsētu no Dambārtonas distrikta, kas līdz 1975. gadam ietilpa Danbārtonšīras grāfistē. Atsauces Ārējās saites Vikikrātuvē par šo tēmu ir pieejami multivides faili. Skatīt: Ārgaila un Bjūta.